හජ් උත්සවය නිමිත්තෙන් දෝහා කටාර් රාජ්‍යයේ දී ආසියානු ක්‍රිකට් පිල හා ලෝක ක්‍රිකට් කණ්ඩායම අතර විස්සයි20 ප්‍රදර්ශනාත්මක ක්‍රිකට් තරගයෙන් ලකුණු 5ක සියුම් ජයක් වාර්තා කිරීමට බ්‍රයන් ලාරාගේ නායකත්වයෙන් යුතු ලෝක ක්‍රිකට් කණ්ඩායම සමත්විය.ලෝක ක්‍රිකට් පිටියේ හිටපු විශිෂ්ටතම වමත් පිතිකරුවන් යුගලයක් වූ බ්‍රයන් ලාරා සහ සනත් ජයසූරිය දෙපිලේ නායකයන් ලෙස කටයුතු කළ මේ තරගය 'ඊද් ක්‍රිකට් උත්සවය' ලෙස නම් කර තිබිණි.කාසියේ වාසිය දිනූ ලෝක ක්‍රිකට් පිලේ නායක ලාරා පළමුව පන්දුවට පහරදීම තෝරාගත් අතර ඔවුන් ඕවර 20 අවසානයේ කඩුලු 6ක් දැවී රැස් කළ ලකුණු සංඛ්‍යාව 161කි.